**ПРОТОКОЛ № 3**

**23.07.2025 г.**

**Р Е Ш Е Н И Е**

**№ К - 3**

**от 23.07.2025 година**

**ЗА:** Промяна предназначението на земеделски земи за неземеделски нужди и утвърждаване на площадки и трасета за проектиране.

**КОМИСИЯТА ПО чл. 17, ал. 1, т. 1 от ЗОЗЗ**

**Р Е Ш И :**

**І. На основание чл. 22, ал. 1 от Закона за опазване на земеделските земи и чл. 32, ал. 1 от Правилника за прилагане на Закона за опазване на земеделските земи, утвърждава площадка /трасе/ за проектиране на обекти, както следва:**

**1.** Утвърждава площадка за проектиране, с която се засягат около **655 кв. м.** земеделска земя от V категория, неполивна, собственост на **„Ц. Б.“ ЕООД**, за изграждане на обект **“Производствена и складова дейност - Производствена сграда за металообработване и склад“**, новообразуван имот № 6, кадастрален район 418 по плана на новообразуваните имоти на местност „Стръмната орница“, зона по § 4 от ПЗР на ЗСПЗЗ, одобрен със Заповед № 256 от 21.05.2008 г. на Областния управител на област Габрово, в землището на гр. Габрово, община Габрово, област Габрово, при граници посочени в приложената скица.

Решението може да бъде обжалвано при условията и реда на Административнопроцесуалния кодекс.

**II. На основание чл. 24, ал. 2 от Закона за опазване на земеделските земи и чл. 41, ал. 1 от Правилника за прилагане на Закона за опазване на земеделските земи, променя предназначението на земеделска земя за собствени неземеделски нужди, както следва:**

**2.** Променя предназначението на **1134 кв. м.** земеделска земя от VI категория, неполивна, собственост на **Ц. Д. А.**, за изграждане на обект **“ Жилищно строителство - Жилищна сграда“**,поземлен имот с идентификатор 14218.194.5 по КККР на гр. Габрово, местност “Сърманджийско - Юрта“, община Габрово, област Габрово при граници посочени в приложената скица и влязъл в сила подробен устройствен план - план за застрояване /ПУП - ПЗ/.

Собственикът на земята да отнеме и оползотвори хумусния пласт от терена предназначен за строителство и да заплати на основание чл. 30 от ЗОЗЗ, такса по чл. 6, т. 7 от Тарифата в размер на **1990,17 лева.**

Решението може да бъде обжалвано при условията и по реда на Административнопроцесуалния кодекс.

При отмяна на решението за промяна на предназначението на земята, както и в случаите по чл. 24, ал. 5, т. 2 и 3 от ЗОЗЗ, заплатената такса по чл. 30 от ЗОЗЗ не се възстановява.

При промяна на инвестиционното намерение относно функционалното предназначение на обекта, на основание чл. 67а, ал. 4 от ППЗОЗЗ се провежда процедурата по глава пета от ППЗОЗЗ.

**IIІ. На основание чл. 24, ал. 2 от Закона за опазване на земеделските земи и чл. 41, ал. 1 от Правилника за прилагане на Закона за опазване на земеделските земи, във връзка с чл. 17а, ал. 3 от Закона за опазване на земеделските земи /ЗОЗЗ/,** **променя предназначението на земеделска земя за собствени неземеделски нужди, както следва:**

**3.** На основание чл. 17а, ал. 3 от ЗОЗЗ, променя предназначението на **9998 кв. м.** земеделска земя от V категория, неполивна, собственост на **„З. К.“ ЕООД**, за изграждане на обект **“Производствени и складови дейности - Резервоари за съхранение на течна оборска тор и площадка за временно съхранение на твърда тор“**,поземлен имот с идентификатор 16376.125.14 по КККР на с. Горна Росица, местност “Фериза“, община Севлиево, област Габрово при граници посочени в приложената скица и влязъл в сила подробен устройствен план - план за застрояване /ПУП - ПЗ/.

Собственикът на земята да отнеме и оползотвори хумусния пласт от терена предназначен за строителство и да заплати на основание чл. 30 от ЗОЗЗ, такса по чл. 8, т. 9 от Тарифата в размер на **549,89 лева.**

Решението може да бъде обжалвано при условията и по реда на Административнопроцесуалния кодекс.

При отмяна на решението за промяна на предназначението на земята, както и в случаите по чл. 24, ал. 5, т. 2 и 3 от ЗОЗЗ, заплатената такса по чл. 30 от ЗОЗЗ не се възстановява.

При промяна на инвестиционното намерение относно функционалното предназначение на обекта, на основание чл. 67а, ал. 4 от ППЗОЗЗ се провежда процедурата по глава пета от ППЗОЗЗ.

**Решението подлежи на обжалване при условията и по реда на Административнопроцесуалния кодекс пред Комисията за земеделските земи в МЗХ гр. София или Административен съд град Габрово в 14 /четиринадесет/ - дневен срок от съобщаването му.**